Diari Oficial de la Generalitat Valenciana


Sumari del DOGV 3596, del 04-10-1999 (1999/8266)

RESOLUCIÓ de 22 de setembre de 1999, de la Universitat de València, per la qual es fa l'oferta pública d'una plaça d'auxiliar administratiu d'aquest organisme amb contracte laboral eventual (projecte: "L'estratègia tecnològica en el sector metal·lomecànic i proposta de millora de la competitivitat mitjançant un pla d'innovació").
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3596

Data del DOGV
:   04-10-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8266


Data del document
:   22-09-1999

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * universitat
    * professió administrativa

RESOLUCIÓ de 22 de setembre de 1999, de la Universitat de València, per la qual es fa l'oferta pública d'una plaça d'auxiliar administratiu d'aquest organisme amb contracte laboral eventual (projecte: "L'estratègia tecnològica en el sector metal·lomecànic i proposta de millora de la competitivitat mitjançant un pla d'innovació"). [1999/A8266]
  
El Rectorat de la Universitat de València, fent ús de les atribucions que li confereix l'article 18, en relació amb l'article 3 de la Llei de Reforma Universitària, fa l'oferta pública d'una plaça d'auxiliar administratiu d'investigació d'acord amb les bases següents:
  
Primera. Denominació del lloc de treball
  
Auxiliar administratiu.
  
Segona. Classificació del lloc de treball
  
Grup: D.
  
Complement de destinació: 14.
  
Complement específic: E004.
  
Tercera. Objecte i període
  
Realitzar tasques de suport administratiu a l'equip investigador.
  
La durada del contracte serà determinada per la durada del projecte i la disponibilitat del pressupost.
  
Quarta. Jornada de treball
  
30 hores setmanals.
  
Cinquena. Perfil de la plaça
  
Tasques típiques d'auxiliar administratiu.
  
Sisena. Requisits dels aspirants
  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), d'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
- Tenir complits 18 anys el dia en què finalitze el termini de presentació de sol·licituds.
  
- Títol de Formació Professional de primer grau, Batxiller o equivalent.
  
- Domini programa Word.
  
- Experiència en tasques semblants en empreses públiques o privades.
  
- No estar inhabilitat per a l'exercici de funcions públiques.
  
- No haver estat separat mitjançant expedient disciplinari de qualsevol administració o treball públic.
  
Setena. Mèrits preferents
  
1. Coneixements d'Internet.
  
2. Permís de conduir.
  
3. Coneixement del programa estadístic SPSS.
  
Vuitena. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
Novena. Comissió avaluadora
  
La comissió avaluadora és la que figura en l'annex III d'aquesta convocatòria.
  
Els membres d'aquesta comissió hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president o presidenta podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establits.
  
El procediment d'actuació de la comissió s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Deu. Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix), en el termini de 10 dies naturals a partir de l'endemà de la publicació d'aquesta resolució en el Diari Oficial de la Generalitat Valenciana.
  
Així mateix, cal presentar certificats compulsats de tots els requisits i mèrits que es fan constar en el currículum.
  
S'ha de presentar també una còpia del document nacional d'identitat.
  
Onze. Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3a planta).
  
Dotze. Norma final
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos comptats des de l'endemà de la seua notificació.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 22 de setembre de 1999.- El rector, per delegació (DOGV de 20 d'agost de 1999): Lluís Guia i Marín.
  
ANNEX I
  
Instància
  
Dades personals
  
Primer cognom Segon cognom
  
Nom Data de naixement
  
DNI Telèfon Adreça
  
 Localitat/Comarca o província
  
Dades del lloc de treball sol·licitat:
  
Denominació del lloc de treball: auxiliar administratiu.
  
(Projecte: "L'estratègia tecnològica en el sector metal·lomecànic i proposta de millora de la competitivitat mitjançant un pla d'innovació").
  
Classificació: D14AE004
  
DEMANE
  
L'admissió en el concurs públic per cobrir una plaça d'auxiliar administratiu d'investigació, convocat per resolució de data 22 de setembre de 1999.
  
La persona interessada,
  
València, ... d ... de 1999
  
ANNEX II
  
Barem
  
1. Anys de serveis prestats en les diferents administracions públiques:
  
Fins a 0,5 punt per any acreditat, amb un màxim de 2 punts.
  
2. Titulacions acadèmiques i cursos de formació:
  
- Titulació superior a la requerida en la convocatòria: fins a 0,5 punts.
  
- Cursos de formació i perfeccionament: fins a 1 punt..
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: de 0 a 2 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
ANNEX III
  
Comissió avaluadora titular
  
Presidenta: Martina Menguzzato Boulard, directora del Departament de Direcció d'Empreses.
  
Vocals:
  
- Isidre March Chorda, professor del Departament de Direcció d'Empreses.
  
- Dos representants del comité d'empresa.
  
Secretària: Lucía Echevarría Gil, cap del Servei d'Investigació.
  
Comissió avaluadora suplent
  
Presidenta: Ana Redondo Cano, professora del Departament de Direcció d'Empreses.
  
Vocals:
  
- Antonio Torres Perez, professor del Departament de Direcció d'Empreses.
  
- Dos representants del comité d'empresa.